Požuda, oprez
<s>Požuda, oprez () je američko-kinesko-tajvanski špijunski film snimljen 2007. godine u režiji Ang Leeja.</s><s>Predstavlja adaptaciju istoimene pripovjetke kineske književnice Eileen Chang, inspirirane stvarnim događajima u Šangaju za vrijeme japanske okupacije u Drugom svjetskom ratu.</s><s>Protagonistica, čiji lik tumači Tang Wei je mlada studentica glume koja se priključi pokretu otpora i dobije zadatak zavesti visoko-rangiranog službenika projapanske marionetske vlade (čiji lik tumači Tony Leung Chiu-ai) kako bi njeni drugovi na njega mogli izvršiti atentat.</s><s>Radnja prikazuje kako ga uspije zavesti, ali se u njega iskreno zaljubi, a što će prilikom izvođenja atentata imati tragične posljedice.</s>

<s>Požuda, oprez je premijerno prikazan na venecijanskoj Mostri gdje je osvojio Zlatni lav, drugi u karijeri režisera Ang Leeja.</s><s>U Kini je, međutim, izazvao strahovite kontroverze, dijelom zbog "problematičnog" sadržaja koji je shvaćen kao opravdanje veleizdaje u doba rata, dijelom zbog scena seksa neuobičajeno eksplicitnih za tadašnje standarde kineske kinematografije; glumica Tang Wei je zbog njih postala predmetom kritika i na nekoliko godina došla na neslužbenu "crnu listu" zbog koje joj je priječen nastup u kineskim filmovima.</s><s>U Tajvanu je, pak, film postao predmetom tužbe od strane Zheng Tiangru, sestre Zheng Pingru, stvarne ličnosti na kojoj se temelji protagonistica pripovjetke i filma.</s>

<s>Uloge
 Tang Wei ...</s><s>Wong Chia Chi/"Gđa Mai"
 Tony Leung Chiu-Wai ...</s><s>G. Yee 
 Joan Chen ...</s><s>Gđa Yee 
 Wang Leehom ...</s><s>Kuang Yumin 
 Tou Chung-hua ...</s><s>Stari Wu
 Chin Kar-lok ...</s><s>Pomoćni služnbenik Tsao
 Chu Chih-ying ...</s><s>Lai Xiujin
 Kao Ying-hsuan ...</s><s>Huang Lei 
 Lawrence Ko ...</s><s>Liang Junsheng 
 Johnson Yuen ...</s><s>Auyang Lingwen/"G. Mai" 
 Fan Kuang-yao ...</s><s>Sekretar Chang
 Anupam Kher ...</s><s>Hali Salahuddin
 Shyam Pathak ...</s><s>Vlasnik draguljarnice
 Akiko Takeshita ...</s><s>Šefica japanske kavane
 Hayato Fujiki ...</s><s>Japanski pukovnik Sato</s>

<s>Izvori</s>

<s>Vanjske veze
 
 
 
 
 
 
 Proceeding with Caution
 
 Lust, Caution Reviews – spcnet.tv
 Ang Lee on making Lust, Caution</s>

<s>Američki filmovi
Kineski filmovi
Tajvanski filmovi
Špijunski filmovi
Triler filmovi
Filmovi o Drugom svjetskom ratu</s>

